laion/Wikipedia-Exotic huggingface dataset:
শালিবাহন রাজার বাড়ি

শালিবাহন রাজার বাড়ি বগুড়া জেলা, রাজশাহীর একটি প্রাচীন নিদর্শন। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। কাহালু উপজেলা সদর হতে প্রায় ১৫ কি.মি. উত্তরে পাইকড় ইউনিয়নের আড়োলা নামক গ্রামে শালি বাহন রাজার রাজপ্রাসাদ নামে পরিচিত এ স্থানটি। প্রাচীন কালের এ ধ্বংসাবশেষ দেখে রাজপ্রাসাদের অবস্থান সম্পর্কে বেশ কিছুটা নিশ্চিত হওয়া যায়। রাজা শালি বাহন ছিলেন পাল বংশের একজন শাসনকর্তা এবং তার কন্যার নাম ছিল অড়োলা দেবী। রাজার কন্যার নামানুসারে এ গ্রামের নামকরণ হয় ‘‘আড়োলা’’। দশম শতকের মধ্যবর্তী সময়ে সম্ভবত এ প্রাসাদটি র্নিমিত হয় বলে এলাকাবাসীর অনুমান। রাজপ্রাসাদ সংলগ্ন বিশাল মশমা দিঘী’র ঐতিহাসিক গুরুত্ব অনেক। পুরো এলাকায় খনন করলে সত্যিকারের ইতিহাসের সন্ধান পাওয়া যাবে। মহারাজ শালি বাহনের রাজপ্রসাদের পাদদেশে অবস্থিত ‘‘মশমা’’ নামের এক বৃহৎ দিঘী। দিঘীটি প্রায় ১ কি.মি. দৈর্ঘ্য এবং প্রায় সাড়ে ৯ একর জায়গা নিয়ে উত্তর দক্ষিণে বিস্তৃত। তবে এ দিঘীটি রাজা ও প্রাসাদেরনিরাপত্তার জন্য খনন করা হয়েছিল বলে ধারণা করা হয়। শালিবাহন রাজার বাড়ি শালিবাহন রাজার বাড়ি বাংলাদেশের প্রত্নতাত্ত্বিক স্থানের তালিকা উইকিমিডিয়া কমন্সে শালিবাহন রাজার বাড়ি সংক্রান্ত মিডিয়া রয়েছে।
২০১৬ কাবাডি বিশ্বকাপ

২০১৬ কাবাডি বিশ্বকাপ হল আন্তর্জাতিক কাবাডি ফেডারেশন কর্তৃক নিয়ন্ত্রিত আদর্শ পদ্ধতির কাবাডি বিশ্বকাপের তৃতীয় আয়োজন, যা ২০১৬ সালের ৭ থেকে ২২ অক্টোবর ভারতের আহমেদাবাদে অনুষ্ঠিত হয়। প্রতিযোগিতায় বিশ্বের ১২টি আন্তর্জাতিক জাতীয় দল অংশগ্রহণ করেছে। বর্তমান বিন্যাস অনুযায়ী প্রতিযোগিতা রাউন্ড রবিন ও গ্রুপ পর্বে অনুষ্ঠিত হয়। ৬টি করে দল দুটি গ্রুপে ভাগ হয়ে খেলে এবং প্রত্যেক গ্রুপের প্রথম ও দ্বিতীয় স্থান অর্জনকারী দল সেমি-ফাইনালে অংশগ্রহণের যোগ্যতা অর্জন করে। প্রতিযোগিতার সকল খেলা আহমেদাবাদের ট্রান্সস্টেডিয়া নির্মিত অ্যারেনায় অনুষ্ঠিত হয়। ফাইনালে ভারত ৩৮-২৯ পয়েন্টের ব্যবধানে ইরানকে পরাজিত করে বিজয়ী হয়। এবারের বিশ্বকাপে ১২টি আন্তর্জাতিক মানের দল অংশগ্রহণ করে। ভারত পাকিস্তান সীমান্ত সংঘর্ষের কারণে গত দুই বিশ্বকাপের অংশগ্রহণকারী পাকিস্তানকে বাদ দেওয়া হয়। প্রতিযোগিতাটি আহমেদাবাদের একটি অ্যারেনায় অনুষ্ঠিত হয় (অ্যারেনাটি বর্তমানে ট্রান্সস্টেডিয়ার অ্যারেনা নামে পরিচিতি, কারণ এটির অফিসিয়ালি এখনও নামকরণ করা হয়নি), যা বহু-মুখি স্টেডিয়াম হিসাবে নতুন তৈরি করা হয়েছে।      সেমি-ফাইনালে উত্তীর্ণ      সেমি-ফাইনালে উত্তীর্ণ ম্যাচের ফলাফল অনুযায়ী ভারত কাবাডি বিশ্বকাপ চ্যাম্পিয়ন হয়। টেলিভিশন অনলাইনে Courtesy ওয়েব্যাক মেশিনে আর্কাইভকৃত ১৯ অক্টোবর ২০১৬ তারিখে পাকিস্তানকে বাদ দিয়ে কাবাডি বিশ্বকাপ আয়োজন ভারতের[স্থায়ীভাবে অকার্যকর সংযোগ] "ভারত বনাম থাইল্যান্ড স্কোর"। ফার্স্ট পোস্ট (ইংরেজি ভাষায়)। সংগ্রহের তারিখ ২২ অক্টোবর ২০১৬।
নসরত গাজীর মসজিদ

নসরত গাজীর মসজিদ বাংলাদেশের বরিশাল জেলার অবস্থিত একটি প্রাচীন মসজিদ ও প্রত্নতাত্ত্বিক স্থাপনা। মসজিদটি নাসিরউদ্দিন নুসরাত শাহ-এর সময়কালে নির্মাণ করা হয়। এটি বাকেরগঞ্জ উপজেলার শিয়ালগুনি গ্রামে অবস্থিত। মসজিদটি বর্তমানে প্রত্নতত্ত্ব বিভাগের সুরক্ষার অধীনে রয়েছে। হোসেন শাহী আমলের প্রথম শাসক আলাউদ্দিন হোসেন শাহর মৃত্যুর পর তার জ্যেষ্ঠপুত্র নাসির খান নাসিরউদ্দিন নুসরাত শাহ উপাধি নিয়ে বাংলার সিংহাসনে বসেন। তার শাসনকাল ছিল ১৫১৯ সাল থেকে ১৫৩৩ সাল পর্যন্ত। অনুমান করা হয় এই সময়ে নসরত গাজী নামে তার এক অনুসারি শিয়ালগুনি গ্রামে মসজিদটি নির্মাণ করেন। বাংলাদেশের প্রত্নতাত্ত্বিক স্থানের তালিকা "নসরত গাজীর মসজিদে ইফতার ও খতম তারাবি"। banglanews24.com। সংগ্রহের তারিখ ২৯ সেপ্টেম্বর ২০১৯।  "উপজেলার ঐতিহ্য"। বাংলাদেশ জাতীয় তথ্য বাতায়ন। সংগ্রহের তারিখ ১৪ অক্টোবর ২০১৬। [স্থায়ীভাবে অকার্যকর সংযোগ] "বরিশাল বিভাগের পুরাকীর্তি"। প্রত্নতত্ত্ব অধিদপ্তর। সংগ্রহের তারিখ ২৯ সেপ্টেম্বর ২০১৯।  সাইফুল আহসান বুলবুল (২০১২)। বৃহত্তর বরিশালের ঐতিহাসিক নিদর্শন। ঢাকা, বাংলাদেশ: গতিধারা।  উইকিমিডিয়া কমন্সে নসরত গাজীর মসজিদ সংক্রান্ত মিডিয়া রয়েছে।
রক্ষাকর্তা সাধু

একজন রক্ষাকর্তা সাধু বা রক্ষাকর্ত্রী সাধ্বী , অথবা স্বর্গীয় রক্ষক হচ্ছেন এমন একজন সাধু যিনি ক্যাথলিক চার্চ ও প্রাচ্যের অর্থোডক্স চার্চ অনুসারে কোন দেশ , জাতি , স্থান , শহর বা গ্রাম কিংবা কোন পরিবার বা ব্যক্তিবিশেষের স্বর্গীয় উকিল রূপে পরিগণিত হন ।. ক্যাথলিক খ্রিষ্টানরা বিশ্বাস করেন , রক্ষক সাধুরা , যারা ইতিমধ্যেই আধ্যাত্মিকতার স্তরে উপনীত হয়েছেন ভক্তদের প্রয়োজনাদির জন্যে সুপারিশ করার ক্ষমতা রাখেন।. এশিয়া: মেরি, যোষেফ, ফ্রান্সিসকাস জাভিয়ের। আফ্রিকা: ব্ল্যাক মোসেস, মেরি (আওয়ার লেডি অফ কিবেহো)। আমেরিকা অঞ্চল: মেরি (আওয়ার লেডি অফ গুয়াডালুপে), রোসা ডি লিমা, জোসে। অ্যান্টার্কটিকা: আওয়ার লেডি অফ দ্য স্নোস, জিওভানি বস্কো। ইউরোপ: নার্সিয়ার বেনেডিক্ট, সিরিল এবং মেথোডিয়াস, সুইডেনের ব্রিজিত, সিয়েনার ক্যাথরিন, এডিথ স্টেইন। ওশেনিয়া: পিয়েরে চ্যানেল। আনাতোলিয়া: যোহন। আল্‌জাস: আলসেসের ওডিলিয়া। অস্ট্রেলিয়া: মেরি (খ্রিস্টানদের মেরি সাহায্য)। মধ্য আফ্রিকা: ইম্যাকুলেট হার্ট অফ মেরি। মধ্য আমেরিকা: পেড্রো দে বেটানকোর্ট, অস্কার রোমেরো। উত্তর আফ্রিকা: কার্থেজের সাইপ্রিয়ান। স্ক্যান্ডিনেভিয়া: অস্কার। দক্ষিণ আমেরিকা: লিমার গোলাপ। ক্যারিবীয় অঞ্চল: গার্ট্রুড ডি হেলফটা, গ্রেগোরিও আই। মধ্যপ্রাচ্য: জর্জ। Slocum, Robert Boak; Armentrout, Donald S. (১৯৯৯)। An Episcopal Dictionary of the Church: A User-Friendly Reference for Episcopalians। Church Publishing, Inc.। আইএসবিএন 0898692113। সংগ্রহের তারিখ ৩ নভেম্বর ২০১২।  The American Heritage Dictionary of the English Language, Fourth Edition Copyright, Houghton Mifflin Company. Gibson, Henry (Reverand (sic)) (1882), Catechism Made Easy: Being a Familiar Explanation of the Catechism of Christian Doctrine, No. 2, 2nd edition, Vol. 1, Chapter 5, in the subpart "The First Commandment (Concluded)", "Twenty-Fifth Instruction", p. 310, Burns and Oates (publisher), London, 1882. Walsh, p. 6. Walsh, p. 13. "Thames Windows"। www.peninsula.faithweb.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Church in Antarctica – W.A.P."। www.waponline.it। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "St. Benedict and the key to European unity"। CatholicCulture.org। ৯ এপ্রিল ২০০৮। সংগ্রহের তারিখ ২০১৪-০৭-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Staff Writers (২৪ জানুয়ারি ২০১৩)। "St Mary of the Cross MacKillop Named Second Patron of Australia"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Walsh, p. 3.
আরশাদ এম চৌধুরী

আরশাদ এম চৌধুরী একজন বাংলাদেশী কম্পিউটার প্রকৌশলী এবং কম্পিউটার বিজ্ঞানী। অধ্যাপক আরশাদ বাংলাদেশ প্রকৌশল বিশ্ববিদ্যালয় থেকে কম্পিউটার বিজ্ঞান ও প্রকৌশলে ১৯৯৫ সালে বিএসসি ডিগ্রি অর্জন করেন। তিনি রাইট স্টেট ইউনিভার্সিটি থেকে ১৯৯৯ সালে কম্পিউটার প্রকৌশলে মাস্টার্স ডিগ্রি অর্জন করেন। তিনি ২০০৬ সালে জর্জিয়া ইন্সটিটিউট অব টেকনোলজি থেকে তড়িৎ ও কম্পিউটার প্রকৌশলে পিএইচডি ডিগ্রি অর্জন করেন। তিনি ১৯৯৫ সালের এপ্রিল থেকে জুন পর্যন্ত নর্থ সাউথ বিশ্ববিদ্যালয় এ টিচিং অ্যাসিস্ট্যান্ট হিসেবে কর্মরত ছিলেন। তিনি ১৯৯৫ সালের অগাস্ট থেকে ১৯৯৭ সালের অগাস্ট পর্যন্ত শাহজালাল বিজ্ঞান ও প্রযুক্তি বিশ্ববিদ্যালয় এর ইলেক্ট্রনিক্স ও কম্পিউটার বিজ্ঞান বিভাগের প্রভাষক হিসেবে কর্মরত ছিলেন। তিনি ১৯৯৮ সালের এপ্রিল থেকে ১৯৯৯ সালের এপ্রিল পর্যন্ত রাইট স্টেট ইউনিভার্সিটিতে গ্র্যাজুয়েট টিচিং অ্যাসিস্ট্যান্ট হিসেবে কর্মরত ছিলেন। তিনি ১৯৯৯ সালের মে থেকে ২০০২ সালের ডিসেম্বর পর্যন্ত টেলকর্ডিয়া টেকনোলজিস এ রিসার্চ সায়েন্টিস্ট হিসেবে কর্মরত ছিলেন। তিনি ২০০৫ সালের মে থেকে অগাস্ট পর্যন্ত এনইসি ল্যাবরেটরীজ আমেরিকায় রিসার্চ অ্যাসিস্ট্যান্ট হিসেবে কর্মরত ছিলেন। তিনি ২০০৬ সালের মে থেকে সেপ্টেম্বর পর্যন্ত মিতসুবিশি ইলেক্ট্রিক রিসার্চ ল্যাবরেটরীজ এ রিসার্চ ইন্টার্ন হিসেবে কর্মরত ছিলেন। তিনি ২০০৩ সালের জানুয়ারি থেকে ২০০৬ সালের ডিসেম্বর পর্যন্ত জর্জিয়া ইন্সটিটিউট অব টেকনোলজিতে ডক্টরাল রিসার্চ অ্যাসিস্ট্যান্ট হিসেবে কর্মরত ছিলেন। তিনি ২০১১ সালের জানুয়ারি থেকে ডিসেম্বর পর্যন্ত নর্থ সাউথ বিশ্ববিদ্যালয় এ সহকারী অধ্যাপক হিসেবে কর্মরত ছিলেন। ২০১১ সালের ডিসেম্বরে সহযোগী অধ্যাপক পদে উন্নীত হন। অধ্যাপক আরশাদ আইইইই ফোটোনিক্স সোসাইটি এর সদস্য। তিনি ২০০৫ সাল থেকে আইইইই ফোটোনিক টেকনোলজি লেটার এবং আইইইই/অপটিকাল সোসাইটি অব আমেরিকা জার্নাল অব লাইটওয়েভ টেকনোলজি এর রিভিউয়ার। তিনি ১৫টি মার্কিন প্যাটেন্টের অধিকারী। অধ্যাপক আরশাদের ৯৪টি গবেষণাপত্র রয়েছে। "সংরক্ষণাগারভুক্ত অনুলিপি" (পিডিএফ)। ২৯ এপ্রিল ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ অক্টোবর ২০১৬।  "সংরক্ষণাগারভুক্ত অনুলিপি"। ১৫ মে ২০১৬ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৬।  http://ece.northsouth.edu/~arshad.chowdhury/index.htm http://patents.justia.com/inventor/arshad-m-chowdhury http://ece.northsouth.edu/~arshad.chowdhury/publications.htm
ক্রিয়াপদ

যে পদের দ্বারা কাজ করা বোঝায়, তাকে ক্রিয়া বলে। অথবা ধাতুর প্রয়োগগত রূপ হলো ক্রিয়া।ক্রিয়াপদের আরেকটি নাম হলো আখ্যাত বা আখ্যাতিক পদ। ক্রিয়ামূল তথা ধাতুর সঙ্গে পুরুষ অনুযায়ী কালসূচক ক্রিয়াবিভক্তি যোগ করে ক্রিয়াপদ গঠন করতে হয়। সংক্ষেপে ধাতু+বিভক্তি = ক্রিয়াপদ যেমন: √পড়্+এ=পড়ে যে বাক্যে ক্রিয়াপদ উহ্য থাকে তাকে অনুক্ত ক্রিয়া বলে। যেমন "ইনি আমার ভাই"(হন) "তোমার মা কেমন?"(আছেন) উদাহরণ দুটিতে যথাক্রমে 'হন' ও 'আছেন' উহ্য আছে। ভাব প্রকাশের দিক দিয়ে ক্রিয়াপদকে দুই ভাগে ভাগ করা হয়। যথাঃ সমাপিকা ক্রিয়া অসমাপিকা ক্রিয়া কর্মপদ গ্রহণের ক্ষমতার উপর ভিত্তি করে ক্রিয়াপদ চার প্রকার।তথা: অকর্মক ক্রিয়া সকর্মক ক্রিয়া দ্বিকর্মক ক্রিয়া প্রযোজক ক্রিয়া গঠন বৈশিষ্ট্য অনুসারে ক্রিয়াপদ চার প্রকার। যথা: একক ক্রিয়া যুক্ত ক্রিয়া - বিশেষ্য ,বিশেষণ বা ধ্বন্যাত্মক অব্যয়ের পরে কর্‌,দি,হ্‌,পা,কাট্‌,মার্‌,ফেল্‌ ইত্যাদি মৌলিকধাতু নিষ্পন্ন সমাপিকা ক্রিয়া যুক্ত হয়ে যে ক্রিয়া গঠন করে তাকে যুক্ত ক্রিয়া বলে । যেমন- উত্তর দিল , সাঁতার কাটে যৌগিক ক্রিয়া - একটি অসমাপিকা ক্রিয়া ও সমাপিকা ক্রিয়া নিয়ে গঠিত ক্রিয়াকে যৌগিক ক্রিয়া বলে । যেমন- সে বসিয়া পড়িল । মিশ্র ক্রিয়া যে ক্রিয়াপদ বাক্যকে পরিপূর্ণ করে এবং বাক্যের অর্থকে সুস্পষ্ট করে তাকে সমাপিকা ক্রিয়া বলে। যেমন: আমি বাড়ি যাব। আমরা সন্ধ্যায় পড়তে বসব। যে ক্রিয়াপদ দ্বারা বাক্যের পরিসমাপ্তি ঘটে না, বক্তার কথা অসম্পূর্ণ থেকে যায়, তাকে অসমাপিকা ক্রিয়া বলে। আমরা হাত-মুখ ধুয়ে... প্রভাতে সূর্য উঠলে... অসমাপিকা ক্রিয়া ৩ প্রকার ১.ভূত অসমাপিকা ক্রিয়া ২.ভাবী অসমাপিকা ক্রিয়া ৩.শর্ত অসমাপিকা ক্রিয়া যে বাক্যে একটিও কর্ম থাকে না তাকে অকর্মক বলে। যেমন: সে হাসছে । রমা নাচছে । এখানে 'হাসছে' ও 'নাচছে' ক্রিয়ার কর্ম নেই , আবার এদের ক্রিয়া ধারণের ক্ষমতাও নেই ,তাই এরা অকর্মক ক্রিয়া। যে বাক্যে একটি কর্ম থাকে তাকে সকর্মক বলে।যেমন: আমি ভাত খাচ্ছি। সে বই পড়ছে। এখানে কী খাচ্ছি আর কী পড়ছে' তা বলা রয়েছে। কাজেই বাক্য দুটিতে খাচ্ছি এবং পড়ছে সকর্মক ক্রিয়া। যে বাক্যে দুটি কর্ম থাকে তাকে দ্বিকর্মক বলা হয়। এক্ষেত্রে, ববস্তুবাচক কর্মপদটি মুখ্যকর্ম, আর ব্যক্তিবাচক কর্মপদটি গৌণ কর্ম। শিক্ষক ছাত্রদের(গৌণ কর্ম) বাংলা(মুখ্যকর্ম) পড়াচ্ছেন। বাবা আমাকে(গৌণ কর্ম) একটি কলম(মুখ্যকর্ম) কিনে দিয়েছেন যে ক্রিয়া অন্যের দ্বারা চালিত হয় তাকে প্রযোজক ক্রিয়া বলে। যেমন মা শিশুকে চাঁদ দেখাচ্ছেন। সাপুড়ে সাপ খেলাচ্ছে। এখানে "মা" এবং "সাপুড়ে" প্রযোজক কর্তা, "শিশু" ও "সাপ" প্রযোজ্য কর্তা। "চাঁদ দেখাচ্ছেন" ও "খেলাচ্ছে" প্রযোজক ক্রিয়া। সুনীতিকুমার চট্টোপাধ্যায় (১৯৪২)। ভাষা প্রকাশ বাঙ্গালা ব্যাকরণ। কলকাতা: কলকাতা বিশ্ববিদ্যালয়। পৃষ্ঠা ১৫২।  amarbarta24.com। "ক্রিয়াপদের আরেক নাম ছিল 'আখ্যাত'"। amarbarta24.com। সংগ্রহের তারিখ ২০২২-০৪-১৮।  বাংলা ভাষার ব্যাকরণ। মতিঝিল বাণিজ্যিক এলাকা, ঢাকা: জাতীয় শিক্ষাক্রম ও পাঠ্যপুস্তক বোর্ড, বাংলাদেশ। ২-১৯৮৩। পৃষ্ঠা ১১২।  এখানে তারিখের মান পরীক্ষা করুন: |তারিখ= (সাহায্য) "নবম ও দশম শ্রেণির পড়াশোনা"। jjdin। সংগ্রহের তারিখ ২০২২-০৪-১৮।  প্রমিত বাংলা ভাষার ব্যাকরণ। ঢাকা: বাংলা একাডেমি। ২০১৭(২য় সংস্করণ)। পৃষ্ঠা ১৮২। আইএসবিএন 984-07-5634-6।  এখানে তারিখের মান পরীক্ষা করুন: |তারিখ= (সাহায্য) লিটন, মোস্তাফিজুর রহমান। "বাংলা ২য় পত্র"। www.prothomalo.com। সংগ্রহের তারিখ ২০২২-০৪-১৮।  বানান বিশ্লেষণ:ক্+র+ই+য়+আ । বুৎপত্তি সং. √ কৃ + অ + আ
বিলি ডকট্রোভ

বিলি রেমন্ড ডকট্রোভ (ইংরেজি: Billy Doctrove; জন্ম: ৩ জুলাই, ১৯৫৫) ডোমিনিকার মারিগট এলাকায় জন্মগ্রহণকারী সাবেক আন্তর্জাতিক ক্রিকেট আম্পায়ার। এছাড়াও আন্তর্জাতিক ফুটবল অঙ্গনেও রেফারীর দায়িত্বে ছিলেন বিলি ডকট্রোভ। ১৯৯৬ সালে ফিফা বিশ্বকাপের বাছাইপর্বের গায়ানা ও গ্রেনাডার মধ্যকার খেলায় রেফারীর দায়িত্বে ছিলেন তিনি। বেশকয়েকটি আন্তর্জাতিক ফুটবল খেলাও পরিচালনা করেছেন তিনি। ১৯৯৭ সালে আন্তর্জাতিক ফুটবলের খেলা পরিচালনা থেকে অবসর নেন। বিশ্ব ও ইংরেজ ফুটবলের দিকে দৃষ্টিনিবদ্ধ রাখতেন। লিভারপুল ফুটবল ক্লাবের একনিষ্ঠ সমর্থক তিনি। লিভারপুলের সাবেক স্ট্রাইকারের নামানুসারে ‘তোস্যাক’ ডাকনামে পরিচিতি লাভ করেছেন তিনি। এছাড়াও তিনি ডোমেনিকান ফুটবল রেফারী সংস্থা ও উইন্ডওয়ার্ড আইল্যান্ডস ক্রিকেট আম্পায়ার সংস্থার সভাপতি। ১৯৯৭ সালে ফুটবল রেফারী হিসেবে অবসর নেয়ার পর প্রথম-শ্রেণীর ক্রিকেট পরিচালনার দিকে ঝুঁকে পড়েন। এপ্রিল, ১৯৯৮ সালের ওয়েস্ট ইন্ডিজ ক্রিকেট বোর্ড তাকে প্রথমবারের মতো খেলা পরিচালনার জন্য নিযুক্ত করে। সেন্ট ভিনসেন্টের কিংসটাউনে ওয়েস্ট ইন্ডিজ-ইংল্যান্ডের মধ্যকার একদিনের আন্তর্জাতিকে তার সাথে পীচের অন্যপ্রান্তে ছিলেন জনপ্রিয় আম্পায়ার স্টিভ বাকনর। মে, ২০০০ সালে প্রথম টেস্ট খেলা পরিচালনায় অগ্রসর হন। অ্যান্টিগুয়া রিক্রিয়েশন গ্রাউন্ডে ওয়েস্ট ইন্ডিজ-পাকিস্তানের মধ্যকার খেলা ছিল ঐটি। ২০০২ সালে আইসিসি আম্পায়ারদের এমিরেটস আন্তর্জাতিক তালিকায় সদস্য হন। চার বছর এ প্যানেলের সদস্য ছিলেন। এ সময়ে তিনি চ্যাম্পিয়ন্স ট্রফি, অনূর্ধ্ব-১৯ ক্রিকেট বিশ্বকাপ ফাইনাল পরিচালনা করেন। ওয়েস্ট ইন্ডিজে অনুষ্ঠিত ২০১০ সালের আইসিসি বিশ্ব টুয়েন্টি২০ প্রতিযোগিতার চূড়ান্ত খেলা পরিচালনা করেন তিনি। এপ্রিল, ২০০৬ সালে আইসিসি’র সেরা আম্পায়ার তালিকার সদস্য হিসেবে মনোনীত হন। ২০ আগস্ট, ২০০৬ তারিখে ওভালে অনুষ্ঠিত টেস্টের চতুর্থ দিনে পাকিস্তান-ইংল্যান্ডের খেলায় ড্যারেল হেয়ারের সাথে খেলা পরিচালনা করেন। একপর্যায়ে তারা পাকিস্তান দলের বিপক্ষে বলে ক্ষত সৃষ্টি করার বিষয়ে অভিযোগ আনেন। এ প্রেক্ষিতে তারা অতিরিক্ত পাঁচটি রান ইংল্যান্ড দলকে দেন ও নতুন বল গ্রহণ করার প্রস্তাব করেন। চা-বিরতি পর্যন্ত খেলা চলার পর পরের অধিবেশনে পাকিস্তান দল মাঠে নামতে অস্বীকৃতিজ্ঞাপন করে। এরপর আম্পায়ারদ্বয় বেল ফেলে ইংল্যান্ডকে বিজয়ী ঘোষণা করে। ২৬ মিনিট পর পাকিস্তান দল মাঠে ফিরে আসলেও হেয়ার ও ডকট্রোভ খেলা পরিচালনায় আর আসেননি। ৭ জুন, ২০১২ তারিখে ডকট্রোভ আইসিসি’র আম্পায়ারের ভূমিকা থেকে নিজেকে অবসর নেয়ার কথা ঘোষণা করেন। এর কারণ হিসেবে রয়েছে ডোমিনিকায় পারিবারিক সান্নিধ্য লাভ। ৫৪ বছর বয়স্ক ডকট্রোভ ৩৮ টেস্ট, ১১২ ওডিআই এবং ১৭ টি২০ আন্তর্জাতিক পরিচালনা করেছেন। এক লিখিত বক্তব্যে তিনি জানান যে, ‘অবিশ্বাস্যভাবে আমি ১৪ বছর আন্তর্জাতিক ক্রিকেটে সময় দিতে পেরেছি এবং প্রত্যেক মুহূর্তকেই উপভোগ করেছি আমি’। "Inzamam charged by ICC"। The Guardian। ৭ জুন ২০১২।  Cricinfo staff (২০ আগস্ট ২০০৬)। "As the chaos unfolded"। ESPNcricinfo। সংগ্রহের তারিখ ৭ জুন ২০১২।  Cricinfo staff (৭ জুন ২০১২)। "Billy Doctrove retires from international cricket"। ESPNcricinfo। সংগ্রহের তারিখ ৭ জুন ২০১২।  শরফুদ্দৌলা আইসিসি রেফারিদের সেরা তালিকা আইসিসি’র সেরা আম্পায়ার তালিকা ইংরেজ ক্রিকেট ও ফুটবল খেলোয়াড়দের তালিকা ২০০৯ বাংলাদেশ ক্রিকেট দলের ওয়েস্ট ইন্ডিজ সফর ইএসপিএনক্রিকইনফোতে বিলি ডকট্রোভ (ইংরেজি) ক্রিকেটআর্কাইভে বিলি ডকট্রোভ (সদস্যতা প্রয়োজনীয়) (ইংরেজি)
কানসাট উচ্চ বিদ্যালয়

কানসাট উচ্চ বিদ্যালয় চাঁপাইনবাবগঞ্জ জেলার, শিবগঞ্জ উপজেলার কানসাটে অবস্থিত একটি প্রাচিন শিক্ষা প্রতিষ্ঠান। কানসাট উচ্চ বিদ্যালয় ১৯১৭ সালে প্রতিষ্ঠিত হয়। শিবগঞ্জ উপজেলার মধ্যে এটিই সবচাইতে প্রাচীন উচ্চ বিদ্যালয় যেটি এখনো সচল অবস্থায় আছে। বিদ্যালয়টির মূল ভবনটি একটি দোতলা পাকা বিল্ডিং। বাকি ভবন সমূহ একতলা। কানসাট উচ্চ বিদ্যালয় রাজশাহী শিক্ষা বোর্ড এর অধীনে শিক্ষা কার্যক্রম পরিচালনা করে থাকে। রহনপুর এ. বি. সরকারি উচ্চ বিদ্যালয় হরিমোহন সরকারি উচ্চ বিদ্যালয় "কানসাট উচ্চ বিদ্যালয়ের শতবর্ষ পূর্তি উদ্‌যাপন উপলক্ষ্যে প্রস্তুতি সভা"। সংগ্রহের তারিখ ১৪ অক্টোবর ২০১৬। [স্থায়ীভাবে অকার্যকর সংযোগ] "কানসাট উচ্চ বিদ্যালয়ের শতবর্ষ পূর্তি উদ্‌যাপন উপল¶্যে প্রস্তুতি সভা"। সংগ্রহের তারিখ ১৪ অক্টোবর ২০১৬। [স্থায়ীভাবে অকার্যকর সংযোগ]
বাঙ্গাবাড়ী ইউনুস স্মরনী স্কুল ও কলেজ

বাঙ্গাবাড়ী ইউনুস স্মরনী স্কুল ও কলেজ চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত। বাঙ্গাবাড়ী ইউনুস স্মরনী স্কুল ও কলেজটি অত্র এলাকার অন্যতম সমাজসেবক এবং তৎকালীন সংসদ সদস্য (এম.এল.এ) খালেদ আলী মিয়ার পিতা মোঃ ইউনুস আলী মিয়ার নামে ১৯৭০ সালে প্রতিষ্ঠিত হয়। বিদ্যালয় টির সবচাইতে পুরাতন ভবনটি এক তলা বিশিষ্ট একটি ভবন যেটি পশ্চিম প্রান্তে অবস্থিত। বিদ্যালয়ের নতুন দো-তলা ভবনটি বিদ্যালয়ের প্রশাসনিক অফিস, কম্পিউটার ল্যাব, গ্রন্থাগার হিসেবে ব্যবহৃত হয়। ২০১৭ সালে শিক্ষা মন্ত্রণালয়ের অর্থায়নে শিক্ষা প্রকৌশল অধিদপ্তর এর একটি প্রকল্প এর অধীনে ৪ তলা বিশিষ্ট একটি একাডেমিক বিল্ডিং এর কাজ শুরু হয়। এখন বর্তমানে নতুন ৪ তলা বিশিষ্ট বিল্ডিং এ নিয়মিত শিক্ষার্থীদের পাঠদান কার্যক্রম চলছে। কলেজের শিক্ষার্থীদের জন্য রয়েছে আলাদা একটি ভবন। প্রতিষ্ঠানের ভেতরেই রয়েছে বাঙ্গাবাড়ী ইউনিয়নের প্রথম শহীদ মিনার। এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে। আর একাদশ আর দ্বাদশ শ্রেণীতেও মানবিক এবং বিজ্ঞান বিভাগ থেকে উচ্চ মাধ্যমিক পড়ার সুযোগ রয়েছে। গোমস্তাপুর সোলেমান মিঞা ডিগ্রি কলেজ রহনপুর ইউসুফ আলী কলেজ রহনপুর মহিলা কলেজ "Institute Basic Info"। Education Management Information System। Directorate of Secondary And Higher Education। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৯।  "গোমস্তাপুরের বাঙ্গাবাড়ী স্কুল ও কলেজের নতুন ভবনের ভিত্তিপ্রস্তর স্থাপন"। চাঁপাই বার্তা। সেপ্টেম্বর ১৫, ২০১৭। নভেম্বর ১৭, ২০১৭ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৭।
ধনভাণ্ডার ঢিবি

ধনভাণ্ডার ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি ষষ্ঠীতলা ধাপ থেকে ২০০ মিটার দক্ষিণ পশ্চিমে গোনরাই বিলের দক্ষিণ পাড়ে কাছাকাছি স্থানে অবস্থিত ধনভাণ্ডার ঢিবি। ধনভাণ্ডার ঢিবির দৈর্ঘ্য ৪৫ মিটার, প্রস্থ ৩০ মিটার ও উচ্চতা প্রায় ৯ মিটার। এই ঢিবির প্রাচীন ইট ও ইমারত তৈরির অন্যান্য দ্রব্য দিয়ে পরিপূর্ণ। স্থানীয় লোকদের বিশ্বাস এখানে এক সময় চাঁদ সওদাগরের ধনভান্ডার ছিল। এর প্রকৃত পরিচয় পাওয়া যাবে ইমারতের উৎখনন করলে। বাংলাদেশের প্রত্নতাত্ত্বিক স্থানের তালিকা রবীন্দ্র কাচারী বাড়ি সীতাকোট বিহার নবরত্ন মন্দির এক নজরে ধনভাণ্ডার ঢিবি ধনভাণ্ডার ঢিবির উপরিভাগ ধনভাণ্ডার ঢিবি, দূর থেকে ধনভাণ্ডার ঢিবি, কাছ থেকে "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৭৭, ISBN 984- 70112-0112-0 উইকিমিডিয়া কমন্সে ধনভাণ্ডার ঢিবি সংক্রান্ত মিডিয়া রয়েছে।
ধনিকের ধাপ

ধনিকের ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি মহাস্থানগড়ের পশ্চিম দেয়াল থেকে মাত্র ৯০০ মিটার পশ্চিমে এবং কালীদহ বিলের উত্তর তীরে অবস্থিত প্রায় সমতল ধনিকের ঢিবি। ধনিকের ঢিবির দৈর্ঘ্য ৯ মিটার, প্রস্থ ৮ মিটার। এই ঢিবি এমনভাবে বিধ্বস্ত হয়েছে যে এখানে ইট পাটকেল, পাথরকুচি ও খোলামকুচি ছাড়া আর কিছু নেই। বাংলাদেশের প্রত্নতাত্ত্বিক স্থানের তালিকা ধনভাণ্ডার ঢিবি আগ্রাদ্বিগুন ঢিবি রবীন্দ্র কাচারী বাড়ি সীতাকোট বিহার নবরত্ন মন্দির এক নজরে ধনিকের ধাপ ধনিকের ধাপের ধ্বংসাবশেষ ধনিকের ধাপের অরক্ষিত সীমানা ধনিকের ধাপ কেটে নিচ্ছে স্থানীয়রা "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৬৭, ISBN 984- 70112-0112-0 উইকিমিডিয়া কমন্সে ধনিকের ধাপ সংক্রান্ত মিডিয়া রয়েছে।
কাঁচের আঙ্গিনা

কাঁচের আঙ্গিনা ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। সন্ন্যাসীর ধাপ থেকে প্রায় ৫০০ মিটার সোজা দক্ষিণে তেঘর মৌজা ও নোমরাই বিলের উত্তর তীরে এই ঢিবিটি অবস্থিত। এই ঢিবির উপরে একসময় অতি সুন্দর ও অসাধারণ প্রত্নকীর্তির ধ্বংসাবশেষ ছিল। কাঁচের আঙ্গিনা ঢিবির দৈর্ঘ্য ২৭ মিটার, প্রস্থ ২৪ মিটার ও উচ্চতা ২ মিটার। এই ঢিবির প্রাচীন ইট ও মাটির নিচের ভিত্তিমূলে যেসব ইট ছিলো তা স্থানীয়রা খুঁড়ে বের করে সরিয়ে নিয়েছে। এখন সমগ্র স্থান বিরাণ ভূমিতে পরিণত হয়েছে। এই ঢিবির ভিত্তিমুল দৈর্ঘ্যের চেয়ে অনেক বেশি। বাংলাদেশের প্রত্নতাত্ত্বিক স্থানের তালিকা ধনভাণ্ডার ঢিবি আগ্রাদ্বিগুন ঢিবি রবীন্দ্র কাচারী বাড়ি সীতাকোট বিহার নবরত্ন মন্দির এক নজরে কাঁচের আঙ্গিনা ঢিবি কাঁচের আঙ্গিনা ঢিবির ধ্বংসাবশেষ কাঁচের আঙ্গিনা ঢিবির উপরিভাগ "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৭৫, ISBN 984- 70112-0112-0 উইকিমিডিয়া কমন্সে কাঁচের আঙ্গিনা সংক্রান্ত মিডিয়া রয়েছে।
কাঞ্জির হাঁড়ি ঢিবি

কাঞ্জির হাঁড়ি ঢিবি বা কাঞ্জির হাড়ি ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি খুল্লনার ধাপ থেকে প্রায় ১ কিলোমিটার পশ্চিমে এই ঢিবিটি অবস্থিত। কাঞ্জির হাঁড়ি ঢিবি দৈর্ঘ্য ২৪ মিটার, প্রস্থ ২ মিটার ও উচ্চতা ৪ মিটার। শিবগঞ্জ উপজেলার অন্যান্য ১০টি ঢিবির মতোই এই ঢিবিটির প্রাচীন ইট ও মাটির নিচের ভিত্তিমূলে যেসব ইট ছিলো তা স্থানীয়রা খুঁড়ে বের করে সরিয়ে নিয়েছে। ধনভাণ্ডার ঢিবি কাঁচের আঙ্গিনা আগ্রাদ্বিগুন ঢিবি রবীন্দ্র কাচারী বাড়ি সীতাকোট বিহার নবরত্ন মন্দির এক নজরে কাঞ্জির হাঁড়ি ঢিবি কাঞ্জির হাঁড়ি ঢিবি কেটে নিচ্ছে স্থানীয়রা কাঞ্জির হাঁড়ি ঢিবির ধ্বংসাবশেষ কাঞ্জির হাঁড়ি ঢিবির উপরিভাগ বাংলাদেশের প্রত্নতাত্ত্বিক স্থানের তালিকা "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৬৮-১৬৯, ISBN 984- 70112-0112-0 উইকিমিডিয়া কমন্সে কাঞ্জির হাঁড়ি ঢিবি সংক্রান্ত মিডিয়া রয়েছে।
খুল্লনার ধাপ

খুল্লনার ধাপ বা খুল্লনার ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত স্থাপনাটি লহনার ধাপ থেকে প্রায় ৪০০ মিটার উত্তর পশ্চিমে সেকেন্দ্রাবাদ মৌজায় অবস্থিত।। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। খুল্লনার ঢিবির দৈর্ঘ্য ৯০ মিটার, প্রস্থ ৮৭ মিটার ও উচ্চতা ৬ মিটার। এটি দৈর্ঘ্য প্রস্থ ও উচ্চতায় লহনার ধাপের চেয়ে বেশ বড়। এই ঢিবির প্রকৃত পরিচয় পাওয়া যাবে ইমারতের উৎখনন করলে। এই ঢিবি খুল্লনা নামে আকর্ষনীয় এক নারীর চরিত্রের আস্তিত্ব বহন করে মানুষের কাছে।শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান। বাংলাদেশের প্রত্নতাত্ত্বিক স্থানের তালিকা মহাস্থানগড় লহনার ধাপ ধনভাণ্ডার ঢিবি কাঁচের আঙ্গিনা রবীন্দ্র কাচারী বাড়ি সীতাকোট বিহার নবরত্ন মন্দির এক নজরে খুল্লনার ঢিবি ঢিবির উপরিভাগ ঢিবির নির্দেশনা সাইনবোর্ড ঢিবির উপরে লাগানো গাছ আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৬৭-১৬৮, ISBN 984- 70112-0112-0 "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) উইকিমিডিয়া কমন্সে খুল্লনার ধাপ সংক্রান্ত মিডিয়া রয়েছে।
জাহাজঘাট

জাহাজঘাট বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। পঞ্চদশ শতাব্দীতে নির্মিত ঘাটটি নদী বন্দর হিসেবে ব্যবহৃত হত। এটি কালীগঞ্জ উপজেলার বারোবাজার ইউনিয়নে ভৈরব নদীর উত্তর তীরে হাসিলবাগ গ্রামে অবস্থিত। ষাটের দশকের আগে এই স্থানে বড় বড় মাটির ঢিবি ছিল। ১৯৬১ সালে প্রত্নতত্ত্ব বিভাগ জরিপ করে এবং আশির দশকে খনন কাজ চালায়। বাংলাদেশ সরকারের প্রত্নতত্ত্ব অধিদপ্তর ১৯৯৩ সালে এখানে খনন চালিয়ে মসজিদ ও কবরস্থানের অস্তিত্ব খুঁজে পায়। ১৯৯৫ সালে আবার খনন করার পর আবিস্কৃত হয় একটি বড় জাহাজঘাট, টিকিটঘর ও যাত্রীছাউনি। প্রত্নতত্ত্ববিদদের ধারণা এটি পঞ্চদশ শতাব্দীতে নির্মিত হয়েছিল। তখন ভৈরব নদ প্রমত্ত ও চলমান ছিল। এই নদের উপর দিয়ে জাহাজ চলাচল করত ও এই বন্দর দিয়ে বাংলার মসলিন কাপড় বিদেশে রপ্তানি হত। বণিক চাঁদ সওদাগর এই ঘাট ব্যবহার করে বাণিজ্য বসতি স্থাপন করেছিলেন। প্রাচীনকালে স্থানটি নদী বন্দর বা জাহাজঘাট হিসেবে ব্যবহৃত হত বলে জনশ্রুতি আছে। তাছাড়া সুবিদপুর গ্রামে চাঁদ সওদাগরের দুখানি জাহাজ ডুবে গিয়েছিল। সেই থেকে এই স্থানের নাম জাহাজঘাট। আয়তাকৃতির এই ঢিবিটি পূর্ব-পশ্চিমে ২৯ মিটার দীর্ঘ এবং উত্তর-দক্ষিণে ২০ মিটার প্রশস্ত। নদী তল থেকে ঢিবিটি উচ্চতা আনুমানিক ৩ মিটার। জাহাজঘাটের পশ্চিম পাশে একটি ঈদগাহ নির্মাণ করা হয়েছে, যেখানে স্থানীয় জনগণ ঈদের নামাজ আদায় করে। ঢিবির পূর্ব-দক্ষিণে, পূর্ব-পশ্চিমে ও উত্তরে-দক্ষিণে বিস্তৃত দুটি দেয়ালের অস্তিত্ব পাওয়া যায়। "মসলিনের নদী"। দৈনিক কালের কণ্ঠ। ১০ অক্টোবর ২০১৫। সংগ্রহের তারিখ ১৪ অক্টোবর ২০১৬।  "কালীগঞ্জে নদী দখল করে কাটা হচ্ছে পুকুর"। দৈনিক স্পন্দন। সংগ্রহের তারিখ ১৪ অক্টোবর ২০১৬। [স্থায়ীভাবে অকার্যকর সংযোগ] "ঝিনাইদহ জেলার ঐতিহ্য"। যশোর ইনফো। ১৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৬।  উইকিমিডিয়া কমন্সে জাহাজঘাট সংক্রান্ত মিডিয়া রয়েছে।